Banometru - curs gratuit
2022-02-22 08:00 - 17:00 (Europe/Helsinki)
Brăilenii interesați de educație financiară se pot înscrie până pe 10 martie 2022 la cursul gratuit „Banometru”, organizat de Asociaţia Educaţie pentru Viaţă Reală în parteneriat cu Asociația pentru Relații Comunitare și ING Bank. Subiectele abordate se referă la soluții concrete pentru cei care au ajuns în baza de rău platnici a băncilor, cum se gestionează veniturile în cazul în care se fac achiziții imobiliare cu credit bancar, cum se pot obține venituri suplimentare, sfaturi utile pentru antreprenorii aflați la început de drum, etc.

După ce participă la cursul introductiv, cei interesați se pot înscrie și la consultanță individuală, beneficiind de patru ședințe gratuite pe parcursul cărora se realizează un plan financiar adaptat situației date. Consultanții nu promovează produse sau servicii financiare, ei sunt acolo pentru a oferi informații despre sănătatea financiară, claritate în relația cu finanțele personale, sprijin și aplicabilitate.

Înscrierile se fac la sediul Bibliotecii din Piața Poligon, nr.4 la Biroul de Înscrieri sau la telefon 0239 611292 (tasta 1). În funcție de numărul de înscriși organizatorii vor decide dacă întâlnirea va avea loc cu prezență fizică sau online, de asemenea ora cursului va fi anunțată ulterior.

Ion Creangă, un mare clasic al literaturii române - expoziție
2022-03-01 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Cu prilejul împlinirii a 185 de ani de la nașterea marelui scriitor, Biblioteca Județeană „Panait Istrati” Brăila organizează expoziția foto-documentară „Ion Creangă, un mare clasic al literaturii române”, ce poate fi vizitată la parterul Secției Împrumut pentru Adulți în perioada 1-14 martie 2022. Recunoscut datorită măiestriei basmelor, poveștilor și povestirilor sale, Ion Creangă este considerat a fi unul dintre clasicii literaturii române.
“Adevărul e că un artist precum Creangă se ivește o singură dată în istoria unui popor, și atunci numai într-un moment de grație. Este fără îndoială genial, ca orice scriitor despre care se poate spune că are simțul genial instinctiv al limbii și al etosului popular nealterat. Opera sa este expresia uimitoare a bunului-simț și a unui suflet elementar, încremenit în formule neschimbătoare, eterne. În totul, un spectacol de măreție simplă inanalizabilă”, concluzionează George Călinescu în “Dicționarul general al literaturii române”, 2004.

Expoziție realizată de Doina Lalu, bibliotecar.

MANIFEST PENTRU DUNĂRE
2022-03-04 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
„Săptămâna Apelor” este marcată de două evenimente importante: 14 martie – Ziua Internațională a râurilor și 22 martie – Ziua Mondială a Apei.
În cadrul programului „Cu apele curate” inițiat de Asociația „Mai mult verde” în parteneriat cu Lidl România, Biblioteca Județeană „Panait Istrati” Brăila – Secția Împrumut pentru Adulți, împreună cu Grupul de inițiativă locală „Creionăm viitorul” organizează Concursul „Manifest pentru Dunăre”.
ARGUMENT: participarea elevilor la activități de cultură civică și implicare reală în problematica poluării apelor, precum și formarea unor atitudini durabile în rândul tinerei generații.
SCOP: aducerea în atenția opiniei publice a problemelor legate de necesitatea protejării apelor, de a conștientiza și responsabiliza membrii comunității în ceea ce privește întreținerea, valorificarea și protejarea resurselor de apă.
GRUPURI ȚINTĂ: elevii claselor de gimnaziu și liceu.
REGULAMENT
Tema concursului este „Soluții pentru combaterea și prevenirea poluării cu plastic a Dunării”.
Concursul constă în realizarea unei lucrări/eseu prin care elevii își vor exprima viziunea referitoare la protejarea apelor și la o calitate a vieții mai bună în viitor. De asemenea, ne dorim ca aceștia să creeze mesaje motivaționale pentru comunitate în vederea atragerii atenției asupra fenomenului de poluare a apelor.
CONDIȚII DE PARTICIPARE:
Vor fi eligibile pentru înscrierea în competiție doar lucrările/eseurile care îndeplinesc următoarele condiții:
• să fie redactate în limba română;
• să aibă maxim 400 cuvinte;
• textul să fie original și să respecte drepturile de autor;
• fiecare lucrare să conțină un mesaj motivațional;
• se pot folosi surse de informare și documentare, cu condiția ca acestea să fie menționate.
Lucrările/eseurile vor fi redactate în format A4, cu font Times New Roman, dimensiunea caracterului 12, spațiat la 1 rând și ½. La finalul lucrării/eseului trebuie să fie precizat numele participantului, școala, localitatea, adresa de e-mail și numărul de telefon, dacă este cazul se trece și numele profesorului coordonator.
Pentru publicarea și expunerea lucrărilor participante la concurs fiecare elev cu vârsta sub 18 ani va avea nevoie de acordul părinților/cadrului didactic. Acordul va fi trimis în format electronic/scanat pe adresa de email vali_chiriac2002@yahoo.com cu mențiunea pentru concursul „Manifest pentru Dunăre”.
TERMEN LIMITĂ
Lucrările vor fi transmise până la data de 15 martie 2022, orele 24.00, cele care vor fi trimise după această dată nu vor fi luate în considerare. Lucrările pot fi trimise fotografiate sau scanate. Recomandăm ca imaginea fotografiilor să fie clară.
Cele mai reușite lucrări vor fi premiate, publicate pe paginile de socializare ale Bibliotecii și ale celorlalți parteneri din concurs.
Persoană de contact: Valentina Chiriac, șef birou în cadrul Bibliotecii, tel 0725.561699.
EVALUAREA LUCRĂRILOR
Lucrările vor fi evaluate de către un juriu desemnat, care va ține cont de următoarele criterii:
eseurile trebuie să se încadreze în tema aleasă, iar participanții să argumenteze corect și original ideile exprimate.

Toți elevii participanți la concurs vor primi diplome și premii după cum urmează:
• 3 (trei) premii la categoria Gimnaziu (cls. V–VIII)
• 3 (trei) premii la categoria Liceu (cls. IX-XII).
Festivitatea de premiere va avea loc pe data de 22 martie 2022, la sediul Bibliotecii, la o oră stabilită ulterior.
Pe pagina Facebook Biblioteca Județeană Panait Istrati Brăila – Secția de Împrumut pentru Adulți vom deschide o rubrică specială pentru acest concurs pentru a fi mereu în contact cu voi.
Vă așteptăm!

Orașul viitorului, expoziție
2022-03-04 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
ORAȘUL VIITORULUI văzut de elevii Liceului de Arte „Hariclea Darclee”

Vă invităm vineri, 4 martie de la ora 12.30 la vernisajul expoziției „Orașul viitorului”, unde puteți admira ingenioasele creații de artă plastică ale elevilor din clasa a IX-a B. Creativitatea tinerilor şi materialele reciclabile care provin de la Makerspace-ul bibliotecii
demonstrează că nimic nu este imposibil atunci când imaginația nu are limite și când viitorul nu ne este indiferent. Cei interesați sunt așteptați în spațiul expozițional din Parcul Bibliotecii.

Coordonatori:
prof. Florentina Giol și Cătălin Batir, Liceul de Arte „Hariclea Darclee”,
Silviu Gheorghe, Biblioteca Județeană Brăila.

Spectacol de dansuri tradiționale la Casa Tineretului
2022-03-17 17:00 - 19:00 | Casa Tineretului Brăila
Spectacol de dansuri populare tradiționale din România, Portugalia și Turcia la Casa Tineretului. Intrarea liberă!
Joi, 17 martie 2022, ora 17.30, la Casa Tineretului din Brăila va avea loc spectacolul gratuit de dansuri populare tradiționale din România, Portugalia și Turcia intitulat: „Împreună prin tradiții” (Together through traditions).
Spectacolul face parte din activitățile proiectului „Inclusion, Traditions and Dance” (InTraDance), nr. proiect 2020-1-IT02-KA204-79443, la care Biblioteca Județeană „Panait Istrati” Brăila este parteneră, și adună laolaltă ansambluri de dansuri populare pentru adulți din țările amintite.
Portugalia este reprezentată de Grupo Folclórico de Cacia, membru al Federației Portugheze de Folclor, participant la festivaluri naționale și internaționale de folclor. La finalul muncilor câmpului și duminica, în curțile capelelor se dansau „Viras”, „Canas verde” și „Modinhas de roda”, dansuri exemplificate pentru publicul brăilean în cadrul spectacolului. Costumele pe care grupul le prezintă sunt copii fidele ale secolelor al XVIII-lea, al XIX-lea și al XX-lea și includ costume bogate, haine de lucru legate de mediul rural și costume de pelerinaj. Instructorul este Cristina Gaspar.
Partenerii din Turcia vin din Antalya, dar vor prezenta un colaj de dansuri din diferite regiuni din Turcia, sub coordonarea coregrafului Aydil Deveci.
Din România vor lua parte: Trupa „DANCE 60+”, Ansamblul „Hora Bărăganului”, Ansamblul „Spicul” Siliștea sub coordonarea coregrafilor Maria Oltenacu, Săndica Damache și Eduard Claudiu Braileanu. Programul ansamblurilor românești cuprinde dansuri populare, dar și dansurile de linie (moderne) ale Trupei DANCE 60+.
Coordonatorul național al proiectului este dr. Eduard Claudiu Braileanu, șef serviciu Relații Publice în cadrul Bibliotecii.
Accesul în sala de spectacol se face începând cu ora 17.00.

Helix Robotics Team, încă un succes regional
2022-03-24 08:00 - 17:00
Brăila este din nou pe harta roboticii datorită echipei Helix Robotics Team!
Încă un premiu întâi la categoria „Control Award Winner” a fost adus acasă, la Biblioteca Județeană “Panait Istrati” Brăila, direct de la Concursul Regional FIRST Tech Challenge de la Iași desfășurat în perioada 12-24 martie. În clasamentul general echipa a ieșit pe locul 12, ca urmare aceasta merge mai departe la Campionatul Național de Robotică FIRST Tech Challenge România 2022, care va avea loc în perioada 2-3 aprilie la Sala Polivalentă din București.
Felicitări tinerilor roboticieni și mentorilor dedicați!

Întâmplări din grădina mea – expoziție documentară
2022-03-25 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
În perioada 25 martie – 4 aprilie 2022, Secția Împrumut pentru Adulți organizează o expoziție documentară dedicată poetei Ana Blandiana. Expoziția intitulată „Întâmplări din grădina mea” conține o serie de volume aflate în colecțiile bibliotecii.
Scriitoarea Ana Blandiana (pseudonimul Otiliei-Valeria Coman, n. 25 martie 1942, Timișoara) este o scriitoare (autoare a 26 de cărți publicate în română și a 60 de volume apărute în 26 de limbi) și luptătoare pentru libertate civică din România. Cărţile sale de poezie şi de proză au apărut în traducere, începând din 1982, la prestigioase edituri din Polonia, Germania, Italia, Marea Britanie, Estonia, Suedia, Norvegia, Ungaria, Franţa, Olanda, etc.
Ana Blandiana este fondatorul și președintele Academiei Civice, membra a Academiei europene de poezie si Academiei mondiale de poezie.

Expoziție realizată de Florentina Petcu, bibliotecar.

Atelier de pictură "Veselie și Culoare"
2022-03-31 08:00 - 17:00
Ajută-ți copilul să-și dezvolte imaginația prin artă! Atelierul de Pictură „Veselie și Culoare” este locul unde creativitatea se întâlnește cu pasiunea! Activitatea este dedicată copiilor de 5-10 ani și este special concepută pentru cei mici, folosindu-se tehnici mixte de desen. grafică, pictură.
Înscrierile la atelier se pot face direct la telefon 0239/626128, interior 141 sau la nr. 0759530382. Ne întâlnim în fiecare luni, de la ora 14.00. Vă așteptăm!
Coordonator: Mara-Lorina Ionașcu, restaurator.

Insomnii de mătase- expoziție Fănuș Neagu
2022-04-05 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Anul acesta pe data de 5 Aprilie 2022 Fănuș Neagu ar fi aniversat 90 de ani de existență și 68 de ani de activitate literară. Cu acest prilej, Biblioteca Județeană „Panait Istrati” Brăila a organizat la Secția Împrumut pentru Adulți expoziția de carte „Insomnii de mătase”, care poate fi vizitată în perioada 5 – 21 aprilie 2022.

Expoziția este realizată de bibliotecar Camelia Aurelia Cherciu.

Caruselul Emoțiilor
2022-04-07 14:30 - 16:00
Atelierul „Caruselul Emoțiilor” revine!
La Secția Împrumut pentru Adulți începe o nouă serie de activităţi de autocunoaştere pentru adolescenţi, care va debuta joi, 7 aprilie, de la ora 14.30.
Vârsta bucuriei, entuziasmului și a dorinței de a explora, de a fi singur sau în grup, de închidere în sine și deschidere către lume, amestecată cu plictiseală și furie – iată pe scurt cum arată universul unui adolescent. Despre toate acestea și multe alte subiecte propuse de tineri urmează să se discute în cadrul acestor întâlniri lunare, coordonate de Camelia Cherciu, bibliotecar.

CĂLĂTORIE ÎN JURUL LUMII
2022-04-12 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Biblioteca Județeană ,,Panait Istrati” Brăila anunță organizarea unui nou Atelier – „Călătorie în jurul lumii” cu activitate lunară destinată elevilor între 8 și 12 ani.
Împreună ne propunem să descoperim legendele și miturile din diverse părți ale lumii, obiectivele turistice, obiceiurile culturale și culinare, curiozități, personalități, totul completat cu prezentări video și audio, discuții și realizarea de suveniruri.
Coordonatorul atelierului este Viorica Apostu, bibliotecar.
Înscrieri la sediul Bibliotecii Județene ,,Panait Istrati” din Piața Poligon nr.4 sau la telefon: 0239 611 292 tasta 1.
Vă așteptăm cu drag!

Comemorare Panait Istrati
2022-04-15 10:00 - 12:00
La 87 de ani de la trecerea în eternitate, Panait Istrati rămâne unul dintre scriitorii exponențiali ai Brăilei, reușind, ca nimeni altul, să transmită pulsul vremurilor apuse ale locurilor.

Vineri, 15 aprilie 2022, ora 10:00, o parte dintre elevii Centrului Județean de Excelență Brăila va participa la activitatea „Itinerariu istratian”, care constă într-o evocare a marelui scriitor brăilean Panait Istrati și amintirile despre orașul-port natal pe care acesta l-a descris în opera sa într-un mod inconfundabil. Elevii vor asista la o prezentare susținută de către prof. Ioan Munteanu, scriitor deja recunoscut pentru interesul pe care îl acordă memoriei culturale și istoriei locale brăilene, urmată de un tur ghidat „Pe urmele marelui Panait Istrati” realizat cu sprijinul prof. Camelia Mihaela Roșu, ghid de turism ”Walk this Way Brăila!”. Locurile în care marele nostru scriitor a lăsat o parte din sufletul lui vor fi descoperite pas cu pas.

Această activitate face parte dintr-o serie de acțiuni pe care Biblioteca Județeană ”Panait Istrati” și Centrul Județean de Excelență Brăila o realizează în cadrul parteneriatului pe care cele două instituții l-au încheiat în folosul elevilor brăileni care doresc să performeze în anumite discipline școlare. Coordonatori: dr. Corina Ciuraru, șef serviciu Biblioteca Județeană ”Panait Istrati” Brăila și prof. dr. Ștefan Aftodor, director Centrul Județean de Excelență Brăila.

Ai carte, ai parte - expoziție
2022-04-21 08:00 - 17:00
”Cărţile sunt cărăuşii civilizaţiei. Fără cărţi, istoria e mută, literatura nu are glas, ştiinţa paralizată, iar gândirea şi meditaţia suspendate.”(Barbara Tuchman).

„Ziua internaţională a cărţii şi a drepturilor de autor” este un eveniment anual, organizat prin intermediul UNESCO, pentru a promova lectura, publicarea de cărţi, dar şi drepturile de autor.

La această dată, în aproape toate ţările lumii au loc acţiuni de omagiere a cărţii, a autorilor, a editorilor, a librarilor, a bibliotecarilor şi, implicit, a cititorilor.

În țara noastră, ziua de 23 aprilie a fost declarată, prin Hotărâre de Guvern, „Ziua Bibliotecarului din România”, astfel că, începând cu 2005 la data de 23 aprilie se sărbătorește și
“Ziua Bibliotecarului” concomitent cu „Ziua Internațională a cărții și a drepturilor de autor”.

Pentru a marca această zi Secția Împrumut pentru Adulți a Bibliotecii Județene “Panait Istrati” Brăila organizează în perioada 21 aprilie-8 mai 2022, expoziția documentară intitluată “Ai carte, ai parte”.
Expoziția este realizată de Silvia Iacob, bibliotecar.

Aventurile lui Licuță dincolo de Capătul Lumii - lansare de carte
2022-04-28 16:30 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Vă invităm joi, 28 aprilie, ora 16.30, la lansarea cărții „Aventurile lui Licuță dincolo de Capătul Lumii” semnată de Lică Barbu.
Evenimentul cuprinde un moment artistic susținut de grupul „Nino-Nino”, copiii pe care autorul îi coordonează în cadrul Ludotecii de trei ani. Cu acest prilej, va avea loc și festivitatea de premiere a Concursului de creație literară „Și eu știu să scriu!”.
Moderează: Doinița Stanciu, bibliotecar și Lică Barbu, prozator.
Invitați să prezinte cartea: scriitoarea Armanda Filipine și Cristina Anamaria Paraschiv, ilustrator.
Vă așteptăm!

2 MAI – ZIUA TINERETULUI
2022-05-02 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Biblioteca Județeană „Panait Istrati” Brăila se apropie de tineri cu trei activități pline de sunet, culori și idei. Pentru că viața, în această etapă, este un minunat amalgam de sunete, culori și idei. Vor fi dezbateri, lecturi, propuneri și un carusel al emoțiilor sub muzica divină a inegalabilului Mozart.

„Țigan țăndări” - lansare de carte
2022-05-04 16:00 - 18:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Miercuri, 4 mai, de la ora 16:00, vă invităm la Biblioteca Județeană “Panait Istrati” Brăila la o întâlnire cu Valeriu Nicolae, unde vom vorbi despre cea mai recentă carte a acestuia, „Țigan țăndări”.

Moderează: Dragoș Adrian Neagu, directorul Bibliotecii.

Prezintă: profesorul Doru Căstăian alături de autorul volumului, Valeriu Nicolae.

„Am pus în cartea asta cam tot ceea ce am eu mai bun. E și despre copilăria mea ca o minune dar și despre adulți țăndări. Am râs mult când am scris-o dar are și părți complicate și deloc confortabile. Am povestit lucruri pe care nu am mai îndrăznit să le povestesc vreodată. Sunt în ea câteva bucăți țepene și cel mai probabil prea crude din mine. Cel mai frică mi-a fost după ce am tipărit cartea. Mi-a fost teamă de tine, cel sau cea care o citește. Nu de alta dar țăndările din mine nu sunt deloc șlefuite. Mi-a fost frică deși nu sunt deloc obișnuit cu frica. Încă îmi mai este. Dar mult, mult mai puțin decât mi-a fost.” Valeriu Nicolae

Toate încasările în urma vânzării cărții vor fi direcționate către Asociația „Casa Bună” pentru construirea „Grădiniței Bune”. Vă așteptăm bucuroși la lansare, intrarea este liberă!

Lansare 𝐈̂𝐧𝐟𝐫𝐮𝐧𝐭𝐚𝐫𝐞 𝐥𝐚 𝐧𝐢𝐯𝐞𝐥 𝐢̂𝐧𝐚𝐥𝐭.𝐌𝐢𝐬𝐭𝐞𝐫𝐮𝐥 𝐜𝐨𝐧𝐯𝐨𝐫𝐛𝐢𝐫𝐢𝐢 𝐭𝐞𝐥𝐞𝐟𝐨𝐧𝐢𝐜𝐞 𝐒𝐭𝐚𝐥𝐢𝐧-𝐏𝐚𝐬𝐭𝐞𝐫𝐧𝐚𝐤
2022-05-05 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
𝐉𝐨𝐢, 𝟓 𝐦𝐚𝐢, 𝐨𝐫𝐚 𝟏𝟕.𝟎𝟎, Editura Humanitas Fiction vă așteaptă la 𝐁𝐢𝐛𝐥𝐢𝐨𝐭𝐞𝐜𝐚 𝐉𝐮𝐝𝐞𝐭̦𝐞𝐚𝐧𝐚̆ „𝐏𝐚𝐧𝐚𝐢𝐭 𝐈𝐬𝐭𝐫𝐚𝐭𝐢” 𝐁𝐫𝐚̆𝐢𝐥𝐚 la lansarea volumului 𝐈̂𝐧𝐟𝐫𝐮𝐧𝐭𝐚𝐫𝐞 𝐥𝐚 𝐧𝐢𝐯𝐞𝐥 𝐢̂𝐧𝐚𝐥𝐭.𝐌𝐢𝐬𝐭𝐞𝐫𝐮𝐥 𝐜𝐨𝐧𝐯𝐨𝐫𝐛𝐢𝐫𝐢𝐢 𝐭𝐞𝐥𝐞𝐟𝐨𝐧𝐢𝐜𝐞 𝐒𝐭𝐚𝐥𝐢𝐧-𝐏𝐚𝐬𝐭𝐞𝐫𝐧𝐚𝐤 de 𝐈𝐬𝐦𝐚𝐢𝐥 𝐊𝐚𝐝𝐚𝐫𝐞 recent apărut în traducerea lui Marius Dobrescu în colecția „Raftul Denisei“, coordonată de Denisa Comănescu.
𝐈̂𝐧𝐜𝐞𝐫𝐜𝐚̂𝐧𝐝 𝐬𝐚̆ 𝐫𝐞𝐜𝐨𝐧𝐬𝐭𝐢𝐭𝐮𝐢𝐞, 𝐢̂𝐧𝐭𝐫-𝐮𝐧 𝐚𝐦𝐞𝐭̦𝐢𝐭𝐨𝐫 𝐣𝐨𝐜 𝐚𝐥 𝐨𝐠𝐥𝐢𝐧𝐳𝐢𝐥𝐨𝐫, 𝐨 𝐜𝐨𝐧𝐯𝐨𝐫𝐛𝐢𝐫𝐞 𝐢̂𝐧𝐜𝐞𝐭̦𝐨𝐬̦𝐚𝐭𝐚̆ 𝐝𝐞 𝐭𝐫𝐞𝐜𝐞𝐫𝐞𝐚 𝐚𝐧𝐢𝐥𝐨𝐫 𝐬̦𝐢 𝐝𝐞 𝐫𝐨𝐥𝐮𝐥 𝐬̦𝐢 𝐦𝐢𝐳𝐚 𝐟𝐢𝐞𝐜𝐚̆𝐫𝐮𝐢𝐚 𝐝𝐢𝐧𝐭𝐫𝐞 𝐦𝐚𝐫𝐭𝐨𝐫𝐢𝐢 𝐝𝐢𝐫𝐞𝐜𝐭̦𝐢 𝐬𝐚𝐮 𝐢𝐧𝐝𝐢𝐫𝐞𝐜𝐭̦𝐢, 𝐜𝐞𝐚 𝐦𝐚𝐢 𝐫𝐞𝐜𝐞𝐧𝐭𝐚̆ 𝐜𝐚𝐫𝐭𝐞 𝐚 𝐥𝐮𝐢 𝐈𝐬𝐦𝐚𝐢𝐥 𝐊𝐚𝐝𝐚𝐫𝐞 𝐝𝐞𝐯𝐢𝐧𝐞 𝐨 𝐦𝐞𝐝𝐢𝐭𝐚𝐭̦𝐢𝐞 𝐚𝐬𝐮𝐩𝐫𝐚 𝐫𝐞𝐬𝐩𝐨𝐧𝐬𝐚𝐛𝐢𝐥𝐢𝐭𝐚̆𝐭̦𝐢𝐢 𝐬̦𝐢 𝐚𝐝𝐞𝐯𝐚̆𝐫𝐮𝐥𝐮𝐢, 𝐚𝐬𝐮𝐩𝐫𝐚 𝐟𝐫𝐚𝐠𝐢𝐥𝐢𝐭𝐚̆𝐭̦𝐢𝐢 𝐬̦𝐢 𝐜𝐮𝐫𝐚𝐣𝐮𝐥𝐮𝐢, 𝐬𝐜𝐫𝐢𝐬𝐚̆ 𝐝𝐞 𝐮𝐧 𝐦𝐚𝐞𝐬𝐭𝐫𝐮 𝐚𝐥 𝐧𝐮𝐚𝐧𝐭̦𝐞𝐥𝐨𝐫 𝐬̦𝐢 𝐝𝐢𝐥𝐞𝐦𝐞𝐥𝐨𝐫 𝐞𝐭𝐢𝐜𝐞.
Participă: 𝐃𝐫𝐚𝐠𝐨𝐬̧ 𝐍𝐞𝐚𝐠𝐮, Directorul Bibliotecii Judeţene „Panait Istrati“ Brăila, prof. dr. 𝐕𝐢𝐨𝐫𝐞𝐥 𝐂𝐨𝐦𝐚𝐧, scriitor, şi 𝐌𝐚𝐫𝐢𝐮𝐬 𝐃𝐨𝐛𝐫𝐞𝐬𝐜𝐮, traducătorul cărţii.

EUROPA, LA CEAS ANIVERSAR
2022-05-09 08:00 - 17:00
Biblioteca Județeană Panait Istrati Brăila marchează acest eveniment prin organizarea unei expoziții documentare intitulată Europa, la ceas aniversar. Cărțile fac parte din colecțiile Bibliotecii și sunt disponibile pentru împrumut.
Expoziția este realizată de bibliotecara Doina Lalu și se poate viziona la parterul Secției Împrumut pentru Adulți în perioada 6 – 19 mai a.c.

FANTASY - dialog cu scriitori brăileni
2022-05-09 16:30 - 18:30
FANTASY – patru autori brăileni care văd lumea din jur cu alți ochi
Luni, 9 mai, de la ora 16.30, în Sala de Festivități a Școlii „Fănuș Neagu” va avea loc un eveniment dedicat elevilor școlii, cu discuții interactive despre lumi halucinante, utopii, distopii, paradisuri și infernuri.
Participă prozatorii: Marian Coman, Mircea Cărbunaru, Gabriel Leonard Sîrbu și Mircea Ștefan Cărbunaru.
Moderează: Dragoș Adrian Neagu, directorul Bibliotecii Județene „Panait Istrati” Brăila.

ZIUA CULTURII BULGARE
2022-05-21 11:00 - 13:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Sâmbătă, 21 mai, începând cu ora 11.00, vă invităm la Biblioteca Județeană „Panait Istrati” (Piața Poligon nr. 4) să sărbătorim Ziua Culturii Bulgare alături de Asociaţia ”Hristo Botev” a Bulgarilor din Brăila.

Evenimentul cuprinde dansuri tradiționale bulgărești și românești în interpretarea Ansamblului „Hora Bărăganului” din Brăila, iar Grupul vocal ”Borianca” va susține un recital de muzică bulgărească.

Prezintă: Maria Gancev, preşedintele Asociației ”Hristo Botev”.
Moderează: dr. Eduard Claudiu Brăileanu, șef serviciu în cadrul Bibliotecii.

Vă amintim că Bulgaria marchează pe data de 24 mai Ziua Culturii Bulgare şi a Scrierii Slave. În această zi, bulgarii de pretutindeni sărbătoresc pe Sfinţii Kiril şi Metodiu, întemeietorii scrierii cu caractere chirilice.

Ateliere sportive la Clubul de vacanță
2022-05-27 08:00 - 17:00
Direcția Județeană de Sport Brăila, Clubul Sportiv Municipal, Rugby Club Brăila, A.C.S. Shogun, precum și alte Unități școlare se alătură demersului Bibliotecii Județene „Panait Istrati” de a promova un stil de viață sănătos prin activități sportive la Clubul de Vacanță, organizat în perioada 20 iunie-29 iulie.
Urmăriți listele de mai jos și veți găsi acolo toate informațiile necesare pentru înscrierea copiilor la aceste sporturi.
Condiție obligatorie: toți copiii vor prezenta o adeverință medicală care atestă că nu suferă de boli cronice și că pot face sport.
Sporturile: rugby, ciclism, triatlon și karate vor continua până pe data de 12 august, chiar dacă Clubul de vacanță se încheie mai devreme. Vă așteptăm la sediul Bibliotecii (Piața Poligon nr. 4) la Secția Mediatecă pentru înscrieri!

Integritas
2022-05-27 13:00 - 14:30 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Luni, 30 mai, începând cu ora 13.15, în Spațiul Multifuncțional Dunărea din cadrul Bibliotecii Județene Panait Istrati se va desfășura activitatea educativă INTEGRITAS, în parteneriat cu Direcția Generală Anticorupție – Serviciul Județean Brăila și Colegiul Economic Ion Ghica. Activitatea se adresează liceenilor brăileni și reprezintă o campanie de conștientizare a societății civile în ceea ce privește consecințele și costurile implicării în fapte de corupție.

“România - Statele Unite ale Americii. 25 de ani de parteneriat strategic. Trecut, prezent, viitor” - lansare carte
2022-05-27 16:30 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Vă invităm vineri, 27.05.2022, ora 16.30, la evenimentul de lansare a cărții “România – Statele Unite ale Americii. 25 de ani de parteneriat strategic. Trecut, prezent, viitor”, semnată de Alexandru Cristian.
„Relațiile româno-americane împlinesc 140 de ani de existență, o existență plină de provocări care au demonstrat, la final, admirația ambelor state pentru modelul civilizațional, România pentru dobândirea independenței, dar și pentru implementarea unui model autentic democratic, Statele Unite ale Americii pentru miracolul cultural și lingvistic reprezentat de poporul român. O istorie care le-a demonstrate ambelor popoare ce înseamnă lupta pentru a fi recunoscut în istorie”. (Alexandru Cristian)
Alexandru Cristian s-a născut la data de 23 octombrie 1987, în Brăila. Este scriitor, istoric, eseist. poet român. Este specialist în istoria relațiilor internaționale, axându-se pe relații româno-americane, româno-israeliene, geopolitică și filosofie politică. A absolvit Facultatea de Istorie a Universității Bucureşti, masterul de Securitate şi Apărare al Universităţii Naţionale de Apărare “Carol I”. Este doctor în Informații și Securitate Națională al Universităţii Naţionale de Apărare “Carol I”. Este autor al unor articole științifice în domeniul securității și apărării naționale, istoriei, geopoliticii, istoriei medicinei, relațiilor internaționale.
Alături de autor, la Biblioteca Județeană “Panait Istrati” Brăila – Spațiul Multifuncțional “Dunărea”, situat în parcul din curtea instituției, va fi artistul plastic Hugo Mărăcineanu.
Vă așteptăm!

Maia-Alexandra Englezu - expoziție de pictură la bibliotecă
2022-05-27 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Biblioteca Județeană “Panait Istrati” Brăila va găzdui vineri, 27 mai 2022, începând cu ora 17.00, vernisajul expoziției de pictură a artistului plastic Maia-Alexandra Englezu, în Spațiul Multifuncțional „Dunărea”, aflat în parcul instituției. Maia învață la Școala Gimnazială „Ion Creangă” din Brăila și se află la a doua expoziție personală, fiind îndrumată de artistul plastic Hugo Mărăcineanu, care va prezenta publicului expoziția elevei sale.
Vă așteptăm!

Lansarea cărții pentru copii „Pădurea de Cristal și Stejarul cel Bătrân”
2022-06-02 13:00 - 14:30 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Biblioteca Județeană Brăila vă invită joi, 2 iunie 2022, ora 13.00, la lansarea cărții pentru copii „Pădurea de Cristal și Stejarul cel Bătrân” apărută la editura „Sfântul Ierarh Nicolae” din Brăila. Volumul este scris de Matei-Dacian Boboc, elev în clasa a VI-a la Liceul Tehnologic „Nicolae Oncescu” din Ianca.
Cartea a apărut în ediție bilingvă română-engleză, traducerea în limba engleză aparținându-i cunoscutei traducătoare Brîndușa Ilie, iar ilustrațiile sunt realizate de Sorinel Cârstiuc, artist plastic. Evenimentul cuprinde un moment artistic susținut de Ana Maria Dărângă, artist plastic.
Prezintă: Doinița Stanciu, bibliotecar.

CONCURSUL JUDEȚEAN DE PROZĂ SCURTĂ “FĂNUŞ NEAGU” s-a amânat pentru noiembrie 2022
2022-06-06 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
CONCURSUL JUDEȚEAN DE PROZĂ SCURTĂ “FĂNUŞ NEAGU” – Noul termen pentru depunerea lucrărilor este 30 noiembrie 2022

REGULAMENT DE PARTICIPARE
1. Concursul se organizează pe secțiunea proză scurtă, având ca tematică: copilăria, prietenia, câmpia, Brăila, Dunărea în opera lui Fănuș;
2. Concursul nu implică taxă de participare;
3. Pot participa la concurs tineri cu vârsta cuprinsă între 11 și 19 de ani împliniți la data organizării concursului, cetățeni români;
4. Autorii pot participa cu maxim 2 lucrări nu mai mari de 15 pagini format A4;
5. Lucrările vor fi încadrate și evaluate în două categorii de vârstă:
I. 11 – 14 ani;
II. 15 – 19 ani.
6. Organizatorii solicită prezentarea de lucrări care până la data înscrierii în concurs nu au mai fost publicate, ori să fi fost cuprinse într-un contract de editare viitor;
7. Lucrările, însoțite de fișa de înscriere vor fi trimise doar electronic, pe adresa de e-mail concurs_fanus_neagu@bjbraila.ro, până la data de 30 noiembrie 2022, inclusiv;
8. Textul lucrării va fi tehnoredactat folosindu-se fontul Times New Roman cu semnele diacritice specifice limbii române, înălțimea caracterului fiind de 12 și vor avea trecute în colțul din dreapta sus datele participantului: Nume și prenume, Localitatea, Județul, (pentru elevi se vor mai menționa: Clasa, Școala de proveniență, Numele profesorului coordonator), Adresa de e-Mail, Telefon;
9. Lucrările care nu se înscriu în genul indicat, care nu respectă normele de redactare corectă sau care au greșeli de ortografie, vor fi eliminate;
10. Lucrările care se dovedesc a fi plagiate vor fi eliminate din concurs;
11. Juriul va fi format din scriitori, critici literari, profesori;
12. Premiile vor fi acordate pe secțiuni, astfel:

I. Marele premiu ”Fănuș Neagu” 600 lei
II. 2 Premii I, câte unul pentru fiecare categorie de vârstă-400 lei
III. 2 Premii II, câte unul pentru fiecare categorie de vârstă-300 lei
IV. 2 Premii III, câte unul pentru fiecare categorie de vârstă-200 lei
V. 2 Mențiuni câte una pentru fiecare categorie de vârstă-100 lei

13. Pot fi acordate și alte premii / distincții;
14. Agenții economici, școlile și liceele, instituțiile de cultură sau alte instituții din județul Brăila pot acorda premii speciale;
15. Premiile acordate nu pot fi contestate;
16. Premierea va avea loc la Biblioteca Județeană ”Panait Istrati” Brăila la o dată anunțată ulterior;
17. Lucrările premiate vor fi publicate, pe site-ul instituției noastre și în antologia de proză scurtă, „Fănușiana” editată de Editura ”Proilavia” a Bibliotecii Județene Brăila. Autorii publicați vor primi gratuit un exemplar din aceasta;
18. La solicitarea cadrelor didactice, ce coordonează activitatea literară a participanților, se pot elibera adeverințe privind participarea acestora la concurs.
19. Participarea la concurs presupune acordul cu condițiile prezentate în prezentul Regulament;
20. Comitetul de organizare a concursului „Fănuș Neagu” poate iniția acțiuni de schimbare a anvergurii.

Chiar dacă data de primirea lucrărilor s-a amânat, concurenții înscriși până la această dată vor rămâne în continuare în cursa pentru premiile concursului.
Vă mulțumim pentru înțelegere!

Pescuitul la Brăila – trecut, prezent și viitor
2022-06-08 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Biblioteca Județeană „Panait Istrati” Brăila vă invită miercuri, 8 iunie 2022, începând cu ora 17.00, la lansarea albumului foto-documentar „Pescuitul la Brăila – trecut, prezent și viitor”, semnat de Ioan Munteanu. Lansarea este organizată în cadrul evenimentului „Perspective și noi abordări despre zona pescărească brăileană” și se desfășoară în Spațiul Multifuncțional „Dunărea” din Parcul Bibliotecii.

Prezintă: prof. dr. Ștefan Aftodor, director Centrul Județean pentru Excelență Brăila, prof. dr. Viorel Mortu, cercetător la Muzeul Brăilei „Carol I” și Constantin Teodor, prof. la Colegiul Economic „Ion Ghica”.
Moderează: drd. Dragoș Adrian Neagu, directorul Bibliotecii Județene Brăila.

Albumul a apărut anul acesta la Editura Proilavia, în cadrul proiectului „Pescuitul la Brăila – trecut, prezent și viitor”, finanțat prin Programul Operațional pentru Pescuit și Afaceri Maritime 2014-2020. Cartea se dorește a fi un istoric al pescuitului brăilean aflat în continuă degradare, parte a istoriei pescuitului național, al cărui viitor îl reprezintă o acvacultură subvenționată de stat. Cei interesați pot afla mai multe despre pescuitul comercial practicat pe Dunăre și cum se prezintă viitorul în acest domeniu, iar dialogurile cu pescarii amatori și literatura pescuitului prezente în carte, întregesc tabloul acestei îndeletniciri străvechi la Brăila.

Vă așteptăm!

BIBLIOTECA PUBLICĂ ȘI TRADIȚIILE LOCALE
2022-06-09 08:00 - 2022-06-10 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
În perioada 9-10 iunie 2022 la Biblioteca Județeană „Panait Istrati” Brăila se desfășoară o întâlnire profesională a specialiștilor din bibliotecile publice românești, cu participarea colegilor din Galați, Constanța, Tulcea, Vrancea, Buzău, Cluj, Bacău, Piatra Neamț, Ialomița, Brașov și Gorj.

Programul evenimentului cuprinde o serie de prezentări pe tema tradițiilor din diferite zone ale țării și rolul bibliotecilor ca instituții păstrătoare și promotoare ale unor tezaure de cultură.
Manifestările se organizează în cadrul proiectului „Pescuitul la Brăila – trecut, prezent și viitor”, manager de proiect dr. Corina Ciuraru, șef serviciu în cadrul Bibliotecii.

"Tu ce-ai făcut astăzi?" - lansare de carte și muzică folk
2022-06-18 18:00 - 19:30 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Sâmbătă, 18 iunie, începând cu ora 18.00 vă invităm la un spectacol de muzică folk și poezie susținut de Ovidiu Scridon, cantautor și scriitor. „Tu ce-ai făcut astăzi?” este volumul de poezii pe care autorul îl va lansa cu acest prilej în fața brăilenilor.
Membru al Uniunii Compozitorilor și Muzicologilor din România (UCMR) și al UNART, Ovidiu Scridon a participat la multe evenimente muzicale și a susținut sute de concerte atât în România cât și în străinătate (USA, Italia, UK). A câștigat numeroase premii muzicale, care întregesc un palmares deja bogat, motiv pentru care este invitat frecvent și participă la diverse emisiuni de radio și televiziune.
A publicat două cărți de poezii, “Portretul unui gând”, apărută la Editura Tritonic (martie 2012) și re-editată în 2015 la Alexandria Publishing House și „Tu ce-ai făcut astăzi?” (nov. 2017 – Alexandria Publishing House, prezentată în 101 localități din România). Îi sunt în curs de apariţie volumele de proză „Bucuriile ne sunt la-ndemână” și „Doi ani și șase luni”, precum și cartea de călătorie “Cum am descoperit America”.
Evenimentul se desfășoară în Spațiul Cultural „Dunărea” din parcul bibliotecii.
Moderează: dr. Corina Ciuraru, șef serviciu în cadrul instituției.
Intrarea este liberă, vă așteptăm cu drag!

CLUBUL DE VACANȚĂ, ediția de vară 2022
2022-06-20 08:00 - 2022-07-29 13:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Biblioteca Județeană ,,Panait Istrati” Brăila organizează „Clubul de vacanță”, ediția de vară 2022, în perioada cuprinsă între 20 iunie și 29 iulie 2022. Înscrierile s-au făcut începând cu luna mai la Secția Mediatecă, fiind necesar permisul de bibliotecă. Toate activitățile sunt gratuite și fiecare copil poate participa la maxim 3 ateliere, locurile fiind limitate.

Așa cum v-am obișnuit deja dragi copii, vă oferim o vacanță de vis la bibliotecă, iar cele 25 de ateliere de anul acesta sunt pregătite cu drag de bibliotecari, colaboratori și voluntari.
Vă așteptăm!
